als_Latn dik_Latn sag_Latn
Kampioni i Europës në peshëngritje Erkand Qerimaj u kthye në atdhe ndërsa u prit mes brohoritjeve të tifozëve kuqezi për suksesin e arritur. Qerimaj e përshkroi këtë triumf si kulmin e sakrificave që ai, trajneri dhe familja e tij kishin bërë gjatë viteve të fundit me shumë ulje – ngritje në karrierën si sportist.
Edhe pse avioni ka mbërritur në mesnatë, për herë të parë për të pritur kampionin e Europës në aeroport ka dalë ministrja që mbulon sportet Lindita Nikolla, si dhe deputeti i njohur për lidhjen e tij me këtë fushë Fidel Ylli.
Erkand Qerimaj u shpall kampion Europe në peshëngritje në peshën 77 kg, në evropianin e fundit të të rriturve në Izrael. Shkodrani ngriti 155 kg në shkëputje ndërsa në stilin e shtytjes 194 kg. Në dygarësh zuri vendin e parë edhe pse me kilogramë të barabarta me Daniel Godellin, por me peshë më të lehtë trupore.
als_Latn als_Latn als_Latn